Diari Oficial de la Generalitat Valenciana


Sumari del DOGV 5799, del 04-07-2008 (2008/8167)

Notificació a Kamal Bouihouline de la resolució dictada pel director general d'Indústria i Innovació, de 28 de setembre de 2008, en relació amb el recurs d'alçada I-74/07.
---------------------------------------------------------------------------------------------------------------------------------------------------------------------------

### Dades del document

Número de DOGV
:   5799

Data del DOGV
:   04-07-2008

Secció del DOGV
:   V. ANUNCIS - C) ALTRES ASSUMPTES

Número del document
:   2008/8167


Data del document
:   28-05-2008

Organisme emissor
:   Conselleria d'Indústria, Comerç i Innovació

Tipus de document
:   Edicte

Notificació a Kamal Bouihouline de la resolució dictada pel director general d'Indústria i Innovació, de 28 de setembre de 2008, en relació amb el recurs d'alçada I-74/07. [2008/8167]  
Atés que s'ha intentat la notificació en l'últim domicili conegut de l'interessat mencionat més amunt de manera infructuosa, de conformitat amb el que s'ha disposat en l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, es publica la resolució del recurs que a continuació es transcriu, de la Direcció General d'Indústria i Innovació, de 28 de setembre de 2007, en relació amb el recurs d'alçada interposat per Kamal Bouihouline, contra la resolució del Servei Territorial d'Indústria i Seguretat Industrial de Castelló, per la qual s'aproven les llistes definitives d'admesos i exclosos corresponents a la convocatòria 1/2007, per a la realització dels exàmens teoricopràctics d'instal·ladors, mantenidors i operadors.  
"IM/ac (NR I-74/07)  
Vist el recurs d'alçada interposat en data 6 de juny de 2007 pel Sr. Kamal Bouihouline (I-74/07), contra la Resolució del cap del Servei Territorial d'Indústria i Seguretat Industrial de Castelló de 18 de maig de 2007, per la qual s'aproven les llistes definitives d'admesos i exclosos corresponents a la convocatòria 1/2007, per a la realització dels exàmens teoricopràctics d'instal·ladors, mantenidors i operadors previstos en la Resolució de la Direcció General de Seguretat Industrial i Consum de 18 de gener de 2007 (exp. jerb.fn).  
Antecedents de fet  
Primer. El dia 18 de gener de 2007 es dicta resolució de la Direcció General de Seguretat Industrial i Consum, per la qual s'establixen les bases de les convocatòries ordinàries dels exàmens teoricopràctics als quals es referix el capítol V de l'Orde de 23 d'abril de 1997 de la Conselleria d'Ocupació, Indústria i Comerç, es regula el procediment d'expedició dels carnets professionals vinculats a estos i s'aprova el calendari de presentació de sol·licituds per a l'admissió a les esmentades proves durant l'any 2007, que va ser publicada en el Diari Oficial de la Comunitat Valenciana el 23 de febrer de 2007.  
Segon. Amb data 23 de març de 2007 el recurrent sol·licita participació en les proves selectives per a l'obtenció del carnet d'operador de grua torre (gruista) i aporta còpia compulsada del permís de residència i treball amb data de caducitat de 25 de febrer de 2007; còpia compulsada de resolució de reconeixement d'experiència mínima necessària en l'especialitat de grua torre; certificat d'assistència a curs d'operador de grua torre, número d'expedient ISCNTR/2003/5, expedit a Castelló el 31 d'octubre de 2006 per CONSECAS; certificat mèdic oficial i pagament de la taxa administrativa per a accedir a l'examen.  
Tercer. El dia 12 d'abril de 2007 es dicta acord del cap del Servei Territorial d'Indústria i Seguretat Industrial de Castelló, pel qual s'aproven les llistes provisionals d'admesos i exclosos en la convocatòria 1/2007 als exàmens d'instal·lador, mantenidor o operador previstos en la Resolució de la Direcció General de Seguretat Industrial i Consum de 18 de gener de 2007, en què es concedix termini de deu dies hàbils per a l'esmena de defectes o omissions. En el llistat de no admesos es troba el reclamant, i figura com a motiu d'inadmissió no aportar la documentació acreditativa de situació legal a Espanya.  
Quart. Amb data 18 de maig de 2007 s'aproven les llistes definitives d'admesos i exclosos per a la realització dels exàmens teoricopràctics d'instal·ladors, mantenidors i operadors i l'interessat apareix entre els exclosos pel motiu anteriorment assenyalat.   
Cinqué. Interposat recurs d'alçada el dia 6 de juny de 2007, l'interessat al·lega que atés que el NIE és un document sense el qual un candidat no es pot presentar a l'examen, el fet de portar-lo el dia de l'examen constituïx una prova que este es troba en vigor i, per tant, s'acredita la identitat en el dit moment davant els representants de l'administració que es troben en les proves selectives. Com que disposa, en la data de les proves, del NIE en vigor, sol·licita ser admés a l'esmentat procés selectiu.   
S'aporta sol·licitud de data 15 de febrer de 2007, de renovació de l'autorització de residència i treball.   
Sisé. El dia 12 de juny de 2007 s'emet informe del Servei Territorial d'Indústria i Seguretat Industrial de Castelló que proposa la desestimació del recurs per no reunir el recurrent els requisits exigits el dia de finalització de presentació d'instàncies, en no aportar el permís de residència en vigor.  
Fonaments de dret  
Primer. L'Orde de 23 d'abril de 1997 regula les condicions per a l'obtenció del carnet professional d'instal·lador, mantenidor o operador en aquelles activitats per a les quals la normativa vigent exigisca l'acreditació de capacitat tècnica, i entre estes es troba la de gruista. L'article 5 establix amb caràcter general com podran acreditar-se els coneixements teòrics i pràctics necessaris per a l'obtenció del carnet, i una de les formes és la superació d'un examen teoricopràctic sobre el temari que per a cada categoria i especialitat es determine, després de la realització d'un curs de preparació.  
Segon. Per la seua banda, l'article segon de la Resolució de 7 d'octubre de 2003, per la qual s'incorpora l'especialitat de professional autoritzat denominada "operador de grua torre (gruista)" a les indicades en la disposició addicional segona de l'Orde de 23 d'abril de 1997, de la Conselleria d'Ocupació, Indústria i Comerç, i adapta els requisits i les condicions generals establits en esta als canvis específics introduïts per la reglamentació tècnica que han de complir els esmentats professionals, establix que l'obtenció del carnet requerirà la concurrència dels següents requisits:   
- Ser major d'edat.  
- Estar en possessió d'un certificat d'estudis primaris.  
- Superar un examen mèdic sobre agudesa visual, sentit de l'orientació, equilibri i agudesa auditiva i aptituds psicològiques.  
- Superar un curs teoricopràctic impartit per una entitat autoritzada d'acord amb el que s'ha disposat en l'article tercer de l'esmentada resolució,  
- Superar, davant el servei territorial d'Indústria corresponent, un examen teòric sobre el temari assenyalat.  
Tercer. La base segona de l'annex I de la Resolució de 18 de gener de 2007, de la Direcció General de Seguretat Industrial i Consum, establix les bases de les convocatòries ordinàries dels exàmens teoricopràctics per a l'obtenció de carnet professional, regula el procediment d'expedició dels carnets professionals que s'hi vinculen i aprova el calendari de presentació de sol·licituds per a l'admissió a les esmentades proves durant l'any 2007.   
En el cas concret d'operador de grua torre, per a ser admés a la realització de les proves, els aspirants han de reunir els següents requisits generals: ser major d'edat; posseir, o estar en condicions d'obtenir la titulació mínima i/o si és el cas el certificat de superació d'un curs habilitador impartit per un centre autoritzat i superar un examen mèdic.   
Per la seua banda, la base tercera disposa que la instància anirà acompanyada, entre altra documentació, d'original i còpia o còpia compulsada del document nacional d'identitat, o document identificador equivalent, en vigor. A més, en el cas d'estrangers que no siguen nacionals d'estats membres de la Unió Europea, documentació que acredite la seua situació legal a Espanya.  
Tots els requisits hauran de posseir-se el dia de finalització del termini de presentació de sol·licituds i s'hauran de mantenir en el moment d'expedició del corresponent carnet o certificat. L'annex II de la mencionada resolució disposa que el termini per a la presentació de sol·licituds per a l'admissió als exàmens teoricopràctics als quals es referix el capítol V de l'Orde de 23 d'abril de 1997, de la Conselleria d'Ocupació, Indústria i Comerç per a l'any 2007, serà en primera convocatòria del 5 al 23 de març de 2007, ambdós inclosos.  
Quart. Si bé és cert que en virtut del que s'ha disposat en l'article 43 del Reial Decret 864/2001, de 20 de juliol, pel qual s'aprova el Reglament d'execució de la Llei Orgànica 4/2000, d'11 de gener de 2000, sobre drets i llibertats dels estrangers a Espanya i la seua integració social, reformada per la Llei Orgànica 8/2000, de 22 de desembre de 2000, podria considerar-se la presentació del rebut de la sol·licitud de renovació com a vàlid fins a la resolució de l'expedient, això estaria condicionat al fet que l'esmentada presentació s'haguera produït en termini, bé el de presentació de sol·licituds o el d'esmena de defectes, sense que en este cas haja sigut així. L'interessat va aportar la dita sol·licitud de renovació el 6 de juny de 2007, és a dir, amb posterioritat a la publicació de les llistes definitives d'admesos i exclosos.  
En via de recurs no pot suplir-se un defecte no esmenat, ja que l'esmena de defectes té un tràmit específic en el procediment administratiu, previ a la via de revisió, per la qual cosa és procedent desestimar el present recurs.  
Resolució  
En virtut d'això, esta Direcció General d'Indústria i Innovació resol desestimar el recurs d'alçada interposat en data 6 de juny de 2007, pel Sr. Kamal Bouihouline (I-74/07), contra la resolució del cap del Servei Territorial d'Indústria i Seguretat Industrial de Castelló de 18 de maig de 2007, per la qual s'aproven les llistes definitives d'admesos i exclosos corresponents a la convocatòria 1/2007, per a la realització dels exàmens teoricopràctics d'instal·ladors, mantenidors i operadors previstos en la Resolució de la Direcció General de Seguretat Industrial i Consum de 18 de gener de 2007 (exp. jerb.fn), la qual es confirma en tots els seus punts.  
La present resolució és definitiva en la via administrativa i contra esta podrà interposar-se recurs contenciós administratiu, en el termini de dos mesos comptats des de l'endemà de la notificació, davant el jutjat contenciós administratiu competent, d'acord amb els criteris establits en l'article 14 de la Llei 29/1998, de 13 de juliol, Reguladora de la Jurisdicció Contenciosa Administrativa.   
València, 28 de setembre de 2007. El director general d'Indústria i Innovació, Bruno Broseta Dupré"  
València, 28 de maig de 2008.-El sotssecretari: Ricardo Bayona Giménez.